**Frederico III de Sicilia**, nado o 1 de setembro de 1341 e finado o 27 de xaneiro de 1377, alcumado como *o Sixelo* ou *o Simple*, foi Rei de Sicilia desde 1355 até 1377 (desde 1372, rei de Tricarnia), e duque de Atenas e de Neopatria desde 1355 até a súa morte.

Adoita confundirse co seu antepasado Frederico II, que escolleu chamarse *Frederico III* por ser o terceiro fillo de Pedro III de Aragón.

Traxectoria
-----------

Era o segundo fillo de Pedro II de Sicilia e Isabel de Carintia. Sucedeu ao seu irmán Luís no trono do reino aos 14 anos, baixo a rexencia da súa irmá Eufemia, que se mantivo até 1357, nun contexto de loitas polo poder no que a Aragón e Nápoles disputábanse o reino e alentaban as loitas internas entre os Alagón e os Claramonte.

Os inicios do seu reinado de están chenos de guerras repetitivas contra os napolitanos. En 1356, Xoana I de Nápoles fíxose co control de Mesina e de Palermo, entre outras prazas, o que levou a Frederico III a aliarse con Aragón mediante a súa voda coa filla de Pedro o Cerimonioso, que tiña claras ambicións sobre o reino en virtude do seu casamento con Leonor de Sicilia e que accedeu a prestarlle axuda militar, coa cal puido facer fronte ás disensións internas e conter o avance napolitano.

En 1372 chegouse a un acordo de paz con Nápoles e a Santa Sé. Frederico III recoñeceuse feudatario e triburario de Nápoles, e deu a Xoana o título de raíña de Sicilia, aínda que el gobernaría o territorio como rei de Tricarnia, un acordo que o papa Gregorio IX sancionou.

Foi un rei trobador, do que se conserva unicamente un sirventés.

Matrimonio de descendencia
--------------------------

Frederico III casou con Constanza de Aragón, filla de Pedro IV de Aragón, *o Cerimonioso*. Do seu matrimonio naceu unha única filla, María, que casaría co herdeiro ao trono aragonés, Martiño o Mozo. Tras enviuvar, casou en segundas nupcias con Antonia del Balzo, pero non tivo descendencia e aos dous anos a súa esposa faleceu.

Atribúenselle dous fillos ilexítimos, dunha amante descoñecida.

* Guillerme, que ostentaría o Condado de Malta entre 1375 e 1377.
* Xoana.

|  |  |  |
| --- | --- | --- |
| Predecesor:**Luís de Sicilia** | **Rei de Sicilia**1355-1377thum | Sucesor:**María de Sicilia** |
| Predecesor:**Frederico I de Atenas** | **Duque de Atenas**1355-1377 | Sucesor:**María de Sicilia** |

Notas
-----

1. 1 2  Reis de Sicilia en Medieval Lands *(en inglés)*.
2. 1 2  Casa de Barcellona- genealogy Arquivado 03 de maio de 2011 en Wayback Machine. *(en inglés)*.
3. ↑  Petro II de Sicilia - genealogie mittelalter Arquivado 29 de setembro de 2007 en Wayback Machine. *(en alemán)*
4. ↑  Sologenealogia.com - Principessa di Sicilia Eufemia.
5. ↑  Google Books. es*Revista de España. Volumen 12* (1870) VVAA - Páx. 263.
6. ↑  Google Books.es *Revista de España. Volumen 12* (1870) VVAA - Páx. 264.
7. ↑  Books.google.es *Compendio cronológico de los soberanos de Europa, Primera parte* (1784) Antoni de Capmany - Páx.196.
8. ↑  Frederic III de Sicile en Corpus des Troubadours *(en francés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Frederico III de Sicilia Modificar a ligazón no Wikidata*** |

### Bibliografía

* Caggese, Romolo (1999): "Italia, 1313-1414", en *Storia del mondo medievale', Vol. VI, pp. 297–331.*

### Outros artigos

* María de Sicilia
* Martiño o Mozo
* Lista de soberanos de Sicilia e Nápoles

### Ligazóns externas

* Frederic III de Sicília no *Gran enciclopèdia catalana* *(en catalán)*.

|  |  |
| --- | --- |
| Control de autoridades | 
* Wd: Q468672
* WorldCat
* VIAF: 288138670
* BAV: ADV10173828
* DBE: fadrique-iv-de-sicilia
* DBI: ID
* GEC: 0028169
* ICCU: RMLV066476
* ISNI: 0000000393765346
* NTA: 073384178

 |